Diari Oficial de la Generalitat Valenciana


Sumari del DOGV 9169, del 08-09-2021 (2021/8933)

RESOLUCIÓ de 26 d'agost de 2021, de la Conselleria d'Educació, Cultura i Esport, d'extinció de l'autorització per cessament d'activitats en el centre privat d'Educació Infantil i Primària Centro de Estudios Europa, amb codi 55321524, de València.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9169

Data del DOGV
:   08-09-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/8933


Data del document
:   26-08-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 26 d'agost de 2021, de la Conselleria d'Educació, Cultura i Esport, d'extinció de l'autorització per cessament d'activitats en el centre privat d'Educació Infantil i Primària Centro de Estudios Europa, amb codi 49078663, de València. [2021/8933]  
Antecedents de fet  
Primer. El centre privat d'Educació Infantil i Primària Centro de Estudios Europa, amb codi 33248691, de València, està autoritzat per Ordre de 27 de novembre de 2002, de la Conselleria de Cultura i Educació, per la qual es concedeix autorització d'obertura i funcionament en els nivells educatius que s'especifiquen en l'annex a diversos centres docents privats.  
Segon. En data 25 de juny de 2021 la titularitat del centre presenta escrit on ens comunica el seu cessament activitats: «a causa de la no renovació del concert educatiu per al curs pròxim 2021-2022, el Centro de Estudios Europa, amb codi núm. 46172875 no reprendrà les seues activitats docents des de l'1 de setembre de l'any en curs».  
Tercer. Per Resolució de 27 de juliol de 2021, de la Conselleria d'Educació, Cultura i Esport, per la qual es resolen els expedients de sol·licitud d'accés al règim de concerts, renovació, modificació i/o pròrroga dels concerts educatius en la Comunitat Valenciana durant el mes de gener de 2021, al centre privat d'Educació Infantil i Primària Centro de Estudios Europa, amb codi 84431192, de València, no se li concerta cap unitat.  
Quart. Vist que el cessament d'activitats docents d'aquest centre no comporta cap perjudici greu per a l'interés públic.  
  
Fonaments de dret  
Primer. L'òrgan competent per a dictar la present resolució és la Conselleria d'Educació, Cultura i Esport, segons el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport.  
Segon. Vist l'article 16.2 del Reial decret 332/92, de 3 d'abril, sobre autoritzacions de centres docents privats per a impartir ensenyaments de règim general no universitaris, que estableix que, per a un centre acollit al règim de concerts educatius, a instàncies del titular del centre concertat, podrà acordar-se l'extinció de l'autorització una vegada extingit el concert.  
  
Havent sol·licitat la titular del centre l'extinció de l'autorització per cessament d'activitats i havent-se extingit el concert, resolc:  
  
  
Únic  
L'extinció de l'autorització en la totalitat dels seus ensenyaments per cessament d'activitats del centre docent privat següent:  
Denominació genèrica del centre: centre privat d'Educació Infantil i Primària  
Denominació específica del centre: Centro de Estudios Europa  
Titular: Colegio Europa, Cooperativa Valenciana.  
Domicili: c/ Sèneca, núm. 3.  
Localitat: València (46295).  
Província: València.  
Codi: 81090164.  
La present resolució tindrà els seus efectes acadèmics a l'inici del curs escolar 2021-2022.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
  
València, 26 d'agost de 2021.- El conseller d'Educació, Cultura i Esport: Vicent Marzà i Ibáñez.